31 มีนาคม 2564

เฮงเค็ล ประกาศยอดขายสุทธิที่ไม่รวมผลกระทบอื่นๆ (organic sales) สำหรับไตรมาสแรกปี 2564

**เฮงเค็ล คาดว่าจะเติบโตอย่างแข็งแกร่งในปีงบประมาณ 2564**

ดุสเซลดอร์ฟ – แม้จะมีสภาพแวดล้อมทางเศรษฐกิจที่ท้าทายอย่างต่อเนื่อง อันเป็นผลมาจากวิกฤตการแพร่ระบาดของไวรัสโควิด-19 แต่เฮงเค็ลคาดว่ายอดขายสุทธิที่ไม่รวมผลกระทบอื่นๆ (organic sales) จะเติบโตอย่างแข็งแกร่งในไตรมาสแรกของปี 2564 ตามตัวเลขเบื้องต้น เฮงเค็ล คาดว่า**ยอดขายสุทธิที่ไม่รวมผลกระทบอื่นๆ** (organic sales) ในไตรมาสแรกจะเติบโต (ไม่รวมผลกระทบจากการแลกเปลี่ยนสกุลเงินและการเข้าซื้อ/ขายกิจการ) **ประมาณร้อยละ 7** ซึ่งเพิ่มสูงกว่าการคาดการณ์ของตลาดในปัจจุบันที่ประมาณร้อยละ 3.5

“แม้สถานการณ์การแพร่ระบาดของไวรัสโควิด-19 ยังคงเป็นไปอย่างต่อเนื่อง เราคาดการณ์ว่าเฮงเค็ลจะสามารถรายงานผลการดำเนินงานที่ดีมากในช่วงไตรมาสแรกของปี โดยเฉพาะอย่างยิ่งในหน่วยธุรกิจเทคโนโลยีกาว”

คาร์สเทน โนเบล ประธานเจ้าหน้าที่บริหาร เฮงเค็ล กล่าว

เมื่อเทียบกับการฟื้นตัวของดีมานด์ในภาคอุตสาหกรรมในไตรมาสแรกและจากตัวเลขเบื้องต้น **หน่วยธุรกิจเทคโนโลยีกาว** คาดว่าจะมียอดขายเติบโตที่ประมาณร้อยละ 12.5

เฮงเค็ลคาดว่า**หน่วยธุรกิจผลิตภัณฑ์บิวตี้แคร์**จะมีการเติบโตของยอดขายสุทธิที่ไม่รวมผลกระทอื่นๆ  (organic sales) ในเชิงบวกประมาณร้อยละ 1.0 เนื่องจากผลกระทบจากการระบาดของไวรัสโควิด-19 ในตลาดที่เกี่ยวข้อง

แม้ตลาดหลักของ**ผลิตภัณฑ์ซักล้างและผลิตภัณฑ์ในครัวเรือน**จะเริ่มชะลอตัวลง แต่ตัวเลขเบื้องต้นของหน่วยธุรกิจนี้บ่งชี้ว่ายอดขายสุทธิที่ไม่รวมผลกระทบอื่นๆ (organic sales) ยังคงเติบโตอย่างแข็งแกร่งประมาณร้อยละ 3.5 ในไตรมาสแรก

เฮงเค็ล จะให้รายละเอียดเพิ่มเติมและความเป็นมาในแถลงการณ์รายไตรมาสสำหรับไตรมาสแรกของปี 2564 ในวันที่ 6 พฤษภาคม 2564

เ**กี่ยวกับเฮงเค็ล**เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,300 ล้านยูโร และมีผลกำไรดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

หมายเหตุ: ข้อมูลดังกล่าวนี้เป็นการคาดการณ์ในอนาคต บนพื้นฐานของการประมาณการณ์จากสถานการณ์ปัจจุบันและสมมติฐานที่ทำขึ้นจากฝ่ายบริหารของบริษัทเฮงเค็ล เอจี แอนด์ โค ผลการดำเนินงานจริงในอนาคตของเฮงเค็ลและบริษัทในเครือ ขึ้นอยู่กับปัจจัยความเสี่ยงและความไม่แน่นอน ซึ่งอาจทำให้เกิดความแตกต่างไปจากการคาดการณ์ที่มองไปข้างหน้านี้

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com